**Ministru kabineta noteikumu projekta** **“Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Saskaņā ar Ministru kabineta 2014.gada 28.novembra rīkojumu Nr.694 (prot. Nr.65 82.§) „Par Uzņēmējdarbības vides uzlabošanas pasākumu plānu 2014.-2015.gadam” apstiprinātā plāna 7.sadaļas „Uzņēmējdarbības vides uzlabošanas pasākumi 2014.-2015.gadam” 5.4.apakšpunktā ietvertais pasākums nosaka limita palielināšanu, no kura jāsniedz informācija uzņēmumu ienākuma nodokļa deklarācijas 2.pielikumā „Darījumi ar saistītiem uzņēmumiem (personām)”. Minētā pasākuma izpildei ir nepieciešams noteikt, ka uzņēmumu ienākuma nodokļa deklarācijas 2.pielikums ir jāaizpilda tikai nodokļu maksātājiem, kuru darījumi ir veikti par cenām, kas neatbilst tirgus vērtībai vai par darījumiem ar saistītiem uzņēmumiem (personām), kuru summa pārsniedz 5000 EUR.  Ņemot vērā, ka likumā „Par uzņēmumu ienākuma nodokli” vairakkārt ir veikti grozījumi, uzņēmumu ienākuma nodokļa deklarācijas un tās pielikumu veidlapās norādāmais informācijas apjoms ir jāsaskaņo ar spēkā esošo normatīvo aktu regulējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uzņēmumu ienākuma nodokļa maksātāji patstāvīgi sastāda deklarāciju, kuras formu apstiprina Ministru kabineta 2011.gada 20.decembra noteikumi Nr.981 “Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu”.  Ņemot vērā veiktos grozījumus likumā “Par uzņēmumu ienākuma nodokli” un uzņēmumu ienākuma nodokļa deklarācijā un tās pielikumos sniedzamās informācijas saturiskās izmaiņas, ko arī nosaka grozījumi likumā “Par uzņēmumu ienākuma nodokli”, ir nepieciešams aktualizēt uzņēmumu ienākuma nodokļa deklarācijas un tās pielikumu veidlapas.  Ņemot vērā, ka grozījumu apjoms pārsniegtu pusi no spēkā esošo Ministru kabineta 2011.gada 20.decembra noteikumu Nr.981 “Noteikumi par uzņēmumu ienākuma nodokļa taksācijas perioda deklarāciju un avansa maksājumu aprēķinu” normu apjoma, ir sagatavots jauns noteikumu projekts.  Aktualizējot uzņēmumu ienākuma nodokļa deklarācijas veidlapas, uzņēmumu ienākuma nodokļa maksātājiem tiek vienkāršota uzņēmumu ienākuma nodokļa deklarācijas aizpildīšana, samazinot sniedzamās informācijas apjomu uzņēmumu ienākuma nodokļa deklarācijā un tās 2.pielikumā, kā arī tiek izslēgts uzņēmumu ienākuma nodokļa deklarācijas 4.pielikums „Pārskats par zaudējumu pārnešanu uzņēmumu grupā saskaņā ar likuma 14.1pantu”.  Īstenojot ar Ministru kabineta 2014.gada 28.novembra rīkojumu Nr.694 (prot. Nr. 65 82. §) „Par Uzņēmējdarbības vides uzlabošanas pasākumu plānu 2014.-2015.gadam” apstiprinātā plāna 7.sadaļas „Uzņēmējdarbības vides uzlabošanas pasākumi 2014.-2015.gadam” 5.4.apakšpunktā noteikto pasākumu būtiski tiktu samazināts laiks, kas jāpatērē attiecīgā pielikuma aizpildīšanai un būtu iespējams paaugstināt Latvijas pozīciju *Doing Business* nodokļa rādītājā, kā arī nodrošināt iespēju uzlabot uzņēmēju viedokli par saskarsmi ar valsts iestādēm. Tādējādi, samazinot uzņēmumu ienākuma nodokļa deklarācijas 2.pielikumā norādāmo darījumu skaitu un apmēru, samazināsies informācijas apjoms, kuru nodokļu maksātājs sniedz Valsts ieņēmumu dienestam.  Līdz ar to Ministru kabineta noteikumu projektā noteikts:  1) uzņēmumu ienākuma nodokļa taksācijas perioda deklarācijas veidlapas paraugs (1., 2. un 3.pielikums);  2) uzņēmumu ienākuma nodokļa taksācijas perioda deklarācijas aizpildīšanas kārtība;  3) nodokļa avansa maksājumu aprēķina veidlapas paraugs (4.pielikums) un tā aizpildīšanas kārtība. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumu ienākuma nodokļa maksātāji – komercsabiedrības un nerezidentu pastāvīgās pārstāvniecības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz uzņēmumu ienākuma nodokļa deklarācijas veidlapu ieviešanu, kuras aizstāj jau esošu deklarācijas veidlapu. Aktualizējot uzņēmumu ienākuma nodokļa deklarācijas veidlapu un tās pielikumus, visiem uzņēmumu ienākuma nodokļa maksātājiem tiks samazināts sniedzamās informācijas apjoms un administratīvais slogs (t.sk. samazinās uzņēmumu ienākuma nodokļa deklarācijas 2.pielikumā norādāmās informācijas apjoms, tiek izslēgts uzņēmumu ienākuma nodokļa deklarācijas 4.pielikums, aktualizēts uzņēmumu ienākuma nodokļa deklarācijā norādāmās informācijas apjoms atbilstoši likuma “Par uzņēmumu ienākuma nodokli” normām). |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2016.** | | Turpmākie trīs gadi (tūkst. latu) | | |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** | **0** | **0** | **0** | **0** | **0** |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | **X** |  |  |  |  |
| 3.2. speciālais budžets | **X** |  |  |  |  |
| 3.3. pašvaldību budžets | **X** |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **0** | **0** | **0** | **0** |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Valsts ieņēmumu dienestam, lai ieviestu Ministru kabineta noteikumu projektu un veiktu izmaiņas informācijas sistēmās izmaiņu realizācijai, plānotās izmaksas ir 62 100 EUR. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums 62 100 EUR apmērā, lai veiktu minētās izmaiņas Valsts ieņēmumu dienesta informācijas sistēmās, tiks nodrošināts Valsts ieņēmumu dienestam piešķirtā budžeta ietvaros un papildu finansējums netiks pieprasīts. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Finanšu ministrijas mājaslapā |
| 2. | Sabiedrības līdzdalība projekta izstrādē | Noteikumu projekts ir saskaņots ar Latvijas Tirdzniecības un rūpniecības kameru un Latvijas Darba Devēju konfederāciju |
| 3. | Sabiedrības līdzdalības rezultāti |  |
| 4. | Saeimas un ekspertu līdzdalība | Nav attiecināms |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts ieņēmumu dienesta funkcijas netiks mainītas.  Nav nepieciešams veidot jaunas institūcijas.  Nav nepieciešama esošu institūciju likvidācija vai reorganizācija |
| 3. | Cita informācija | Nav |

Anotācijas IV un V – projekts šīs jomas neskar.

Finanšu ministrs J.Reirs

11.08.2015.

947

Kudravecs, 67122042

e-pasts: diana.kudravecs@vid.gov.lv